Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: minden vállalkozás élhet. Ugyancsak nem minősül támogatásnak az önkormányzatokról szóló 1990. évi LXV. törvény 8. §-ában felsorolt közfeladatok ellátásáért az önkormányzatok által a vállalkozások számára fizetett összeg;”
Paragraph Index: 66

17. § Az Ámr. 52. §-a (1) és (3)—(7) bekezdései helyébe a következő rendelkezések lépnek: „(1) A helyi önkormányzat, a helyi kisebbségi önkormányzat feladatmutatókhoz kapcsolódó — költségvetési törvényben meghatározott — normatív hozzájárulásainak és támogatásainak előirányzatát módosítani kell, ha az önkormányzat év közben feladatot, illetve intézményt helyi önkormányzaton kívüli szervezetnek ad át, vagy kötelező feladatellátása körében átvesz. Az önkormányzatnak e módosításra irányuló kérelmet — beleértve a helyi kisebbségi önkormányzat által közölt kérelmet is — a feladat-, illetve intézményátadást, átvételt megelőző hónap 5. napjáig — a Területi Államháztartási Hivatal útján — kell eljuttatni a Belügyminisztériumhoz az átadást-átvételt tanúsító okmányokkal.” „(3) A helyi önkormányzat az Áht. 72. §-ában foglalt határidőt követő 30 napon belül lemondhat a normatív hozzájárulások és támogatások előirányzatáról, illetve egy részéről (beleértve a helyi kisebbségi önkormányzat lemondását is). A lemondást a Belügyminisztérium által meghatározott és a Területi Államháztartási Hivatalnál rendelkezésre álló nyomtatványon kell a Területi Államháztartási Hivatalhoz továbbítani.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes